# השיבוץ הממוחשב למכינות (דף הסבר והסכמות למכינות)

החל משנת הלימודים 2017-2018, השיבוץ לכל המכינות הכלליות יעשה בצורה ממוחשבת ומרוכזת (מדובר בשיבוצים עבור שנה"ל הבאה תשע"ט: 9/18 עד 8/19). מטרת שינוי זה הינו לאפשר לכל מתעניין ולכל מתעניינת לבקר במספר מכינות ולבחון אותן, וכל זה באופן בהיר, מסודר ושקוף, שאינו מאכזב את המתעניינים בדחיות חוזרות ונשנות ואינו מלחיץ אותם לקבל החלטה לפני שבחנו את כל המכינות אותם רצו לבחון.

השיבוץ הממוחשב משאיר בידי כל מכינה ומכינה עצמאות פדגוגית, חינוכית וערכית מלאה בבחירת המועמדים.

## תהליך המיונים

תהליך המיון של המתעניינים ימשיך להתבצע כבעבר: מתעניינים ייצרו קשר ישיר עם כל מכינה שהם מעוניינים בה, ויבקרו בה (בשבתות וכדומה) לפי תאום ישיר בין המתעניין לבין המכינה. ההבדל מהשנה הוא בקבלה: ***המכינות לא יקבלו מתעניינים ולא ידחו מתעניינים בזמן הביקור או בכל זמן לפני סוף תהליך המיון של כל המכינות האחרות והפעלת המערכת הממוחשבת***. כל מכינה תרשום לעצמה את הערכתה לכל מתעניין לפי שיקוליה, הערכה בה תשתמש בכדי לדרג את המתעניינים מאוחר יותר במערכת השיבוץ.

באופן דומה, המתעניינים אינם מתבקשים להחליט על העדפותיהם עד לסיום התהליך **ואינם צריכים להודיע למכינה האם הם מעוניינים בה או לא**. יש מקום לדיון פתוח וגלוי עם המועמדים לגבי העדפותיהם, **אך אין לדרוש ממתעניין להתחייב על הגעה למכינה או לדרוש ממנו תשלום מקדמה תוך כדי התהליך, ויש להשאיר בידי המתעניינים את החופש לבחון גם מכינות אחרות.** על המתעניינים להירשם במקביל באתר השיבוץ הממוחשב, ***ומכינה תוכל לוודא לפי מספרי תעודות זהות שמתענייניה אכן רשומים.***

## השיבוץ הממוחשב

כל מכינה תדרג את המועמדים אליה לפי שיקול דעתה. הדירוג יוזן למערכת בקובץ אקסל לפי התבנית שהופצה אל המכינות. בקובץ ניתן יהיה גם לסמן שיקולי איזון והעדפה מתקנת. ***אין לסמן מתעניינים שאין המכינה מוכנה לקבל***, אך יש לסמן גם מתעניינים בעדיפות נמוכה, שיתקבלו רק במידה ומכסת המקומות לא תתמלא על ידי מתעניינים בעדיפות גבוהה יותר. המתעניינים גם הם ידרגו את המכינות בהן הם מעוניינים דרך אתר האינטרנט. **דירוגי המכינות ודירוגי המתעניינים הינם פרטיים ולא יצאו מהמערכת הממוחשבת, בשום שלב, לכל גורם מלבד זה שהכניס אותם.** לאחר קבלת הדרוגים של כל המתעניינים והמכינות, יתבצע תהליך שיבוץ ממוחשב של המתעניינים למכינות. המערכת עובדת כך **שמובטח לכל מכינה שתקבל את רשימת המתעניינים שהיא דירגה הכי גבוה (כולל כל שיקולי האיזון הספציפיים שסימנה לגבי תמהיל הנבחרים) מבין אלו שהעדיפו אותה ראשונה ו/או לא הועדפו על ידי מכינות שהמתעניינים העדיפו יותר .** **מכינות מחויבות לקבל את המתעניינים ששובצו אליהן על ידי המערכת בכפוף לתשלום דמי הרשמה בלתי חוזרים במועד!!!**לוח הזמנים המתוכנן:

* שבוע לאחר ביקור המועמד במכינה- הרשמה עצמאית באתר השיבוצים: <http://mechinot.azurewebsites.net>
* 1.1.18- פתיחת האתר לדירוגי המועמדים והמכינות.
* 16.1.18- שליחה ראשונית של דירוגי העדפות של המכינות. נועד על מנת לאתר פגמים במערכת.
* 21.1.18- תאריך אחרון של שליחת ההעדפות של המכינות והמועמדים.
* 1.2.18- מסירת השיבוצים למכינות.
* 3.2.18- מסירת השיבוצים הסופיים למועמדים.
* 8.2.18- גביית דמי ההרשמה למכינות.

שיבוצים מאוחרים

מכינות שנשארו להן מקומות פנויים לאחר השיבוץ הממוחשב (אם משום שהמערכת לא הצליחה לשבץ מספיק מתעניינים ואם משום שמתעניינים ששובצו חזרו בהם מסיבה לא צפויה כלשהי) יוכלו לגייס מתעניינים נוספים ישירות, ואף יקבלו את רשימת המתעניינים שלא שובצו לשום מקום על ידי המערכת (ואישרו את העברת שמותיהם) כדי שיוכלו להיעזר בה. **אין לקבל מתעניין ששובץ על ידי המערכת למכינה אחרת ללא תאום עם ראש המכינה השנייה (יהיה ניתן לבדוק לפי מספר זהות אם מתעניין שובץ כבר על ידי המערכת**). גם המתעניינים יקבלו רשימת המכינות הפנויות עם אפשרות בחירה.